Az volt a tavasz!
Az volt a tavasz! — szivek tavasza.
Rögök mélyiből vért szítt a gyökér
S adta nagy gonddal tovább az ágnak.
Tavasz levegője,
Isten szent mezője
Hírnöke volit a szent szabadságnak.

Az volt a tavasz! — álmok tavasza.
A jó öregek sírni tanultak.
Az ifjak szivét eszme járta át.
Testvérharcok helyett
Összeölelkezett
S az volt az imája: szeresd a Hazát!

Az volt a tavasz! Ország tavasza.
A pesti ifjak csodaszavára
Sírjából ébredt a drága beteg.
Egy pillanat alatt
Fel az égig haladt
S dicsőséget szült a szent förgeteg.

Az volt a tavasz! A szivek szava,
Sárba tiporta zsarnok fegyverét.
Bilincseket tört ártatlan kézről.
Petőfi lantja
— Talpra magyarja —
Uj magyar vért szült a régi vérből.

...Elmúlt a tavasz! — az a szép tavasz,
S azóta mindig ködbe visz utunk...
Kikelet napján minket ösz takar.
De hisszük Istent,
Hogy egyszer mindent
Visszaszerez a leláncolt magyar!

versek